# Algimantas Matulevičius

### Straipsnis iš Vikipedijos, laisvosios enciklopedijos.

Algimantas Matulevičius (g. 1948 m. sausio 19 d. Dvariukuose, Prienų raj.) – ekonomistas, Lietuvos politinis bei visuomenės veikėjas.

## [taisyti] Biografija

Mokėsi Prienų rajono Šilavoto, vėliau Marijampolės rajono Liudvinavo vidurinėse mokyklose. 1965 m. baigė Vilniaus politechnikumą ir įgijo technologo specialybę. 1974 m. baigė Vilniaus valstybinio universiteto Pramonės ekonomikos fakultetą ir įgijo ekonomisto specialybę. 1987 m. apgynė ekonomikos mokslų kandidato (daktaro) disertaciją.

1964–1967 m. Vilniaus grąžtų gamyklos šaltkalvis, inžinierius-technikas. 1967–1969 m. tarnavo tarybinėje armijoje. 1974–1981 m. Lietuvos komunistinio jaunimo sąjungos darbuotojas. 1981–1991 m. gamybinio susivienijimo „Neringa“ generalinis direktorius. 1991 m. Lietuvos biržos komiteto pirmininko pavaduotojas. 1991–1992 m. bendros Lietuvos ir Vokietijos įmonės „Broner“ valdybos pirmininkas. 1992–1993 m. ministras be portfelio savivaldybių reikalams penktojoje Vyriausybėje. 1993–2000 m. uždarosios akcinės bendrovės „Algarvė“ valdybos pirmininkas, UAB „Žalgiris-Atlantic“ direktorius. 2000–2004 m. Seimo narys, išrinktas Utenos rinkimų apygardoje Nr. 51, dirbo Nacionalinio saugumo ir gynybos komitete. 2004–2008 m. Seimo narys, išrinktas pagal Rolando Pakso koalicijos „Už tvarką ir teisingumą“ sąrašą, 2006 m. Nacionalinio saugumo ir gynybos komiteto pirmininkas.

Iki 1990 m. TSKP narys, 1999–2002 m. Lietuvos liberalų sąjungos narys, nuo 2003 m. nepartinis. Tarptautinės intelektualinės nuosavybės apsaugos asociacijos Lietuvos skyriaus viceprezidentas. Vienas iš Lietuvos pramonininkų asociacijos (Lietuvos pramonininkų konfederacija) įkūrėjų, jos prezidentas, dabar šios konfederacijos Prezidiumo narys. Moka anglų, rusų, lenkų kalbas. Žmona Gražina, sūnūs Tomas, Giedrius.

Rodomas puslapis "http://lt.wikipedia.org../../../a/l/g/Algimantas_Matulevi%C4%8Dius_9965.html"

Kategorija: Seimo nariai

##### Views

- Straipsnis
- Aptarimas
- Dabartinė versija

##### Paieška